Page:Thrummy cap (2).pdf/7



7                    When soon they gat baith fire and light To haud them hearty a' the night; The landlord likewise gae them meat, As meikle as they baith could eat; Show'd them their bed and bade them gang To it whene'er they did think lang, Sae wishing them a guid repose, Straight to his ain bed syne he goes Our trav'lers now being left alane, Cause that the frost was nippen-keen, Coost aff their shoon and warm'd their feet, And syne gade to their bed to sleep; But cowardly John wi' fear was quaking, He couldna sleep, but still lay waking; Sae troabled wi' his panic fright, When near the twalt hour of the night, That Thrummy waken'd and thus spoke: Preserve's, quoth he, I'm like to choke Wi' drouth! an I maun hae a drink; I will gang down the stair I think, An' grapple for the water pail-- O for a wau 'ht o' cauler ale! Johnny grips till him and says na, I winna let ye gang awa; Now will ye gang and leave me here Alane to die with perfect fear? Rise and gae wi' me then, quo Thrummy, Ye senseless gude for naething bummy, I'm only gaun to seek some water, I'll be back just in a clatter.